# TUSENFRYD BARNEHAGE MOT 2030

* **strategi for kvalitet i barnehagen**

# innleiing

**Strategiplanen er eit plan- og styringsverktøy for Tusenfryd barnehage SA. Her vert det presisert kva for overordna mål vi skal arbeide mot i perioden fram mot 2030.

**Denne planen skal**

* Sette overordna mål for arbeidet i Tusenfryd barnehage SA
* Angi strategiar for korleis nå måla
* Danne grunnlag for kontinuerleg utvikling og kvalitetsforbetring

**NASJONALE FØRINGAR**

Kunnskapsdepartementet har satt følgjande mål for barnehageområdet:

* Alle har eit godt og inkluderande leike- og læringsmiljø
* Barn som har behov for det, får hjelp tidleg slik at alle får utvikle sitt potensiale
* Dei tilsette i kunnskapssektoren har høg kompetanse
* Alle har god tilgang til relevante tilbod av høg kvalitet

Departementet seier at målsettingane skal danne grunnlag for prioritering av mål og temaområde og for utvikling av nye tiltak og verkemidlar.

Grunnlagsdokumenta for barnehagane er særleg barnehageloven og rammeplanen. Strategi for kvalitet i barnehage omhandlar prioriterte kommunale føringar frem mot 2030. Den einskilde barnehageverksemd kan i tillegg velje eigne satsingsområde.

**FORMÅL**

Tusenfryd barnehage SA er ein ideel foreldreeigd barnehage.

Føretaket sitt formål er å eige og drive barnehage til beste for medlemmane og deira barn. Føretaket skal fremje medlemmane sine økonomiske interesser gjennom deira deltaking i verksemda som kjøparar av barnehagetenester frå føretaket. Føremålet er ikkje kapitalavkasting til medlemmane. Eventuelt overskot skal godskrivast eigenkapitalen i føretaket. Det vil seie at eit eventuelt overskot av drifta går tilbake til barnehagen og barna.

**Barnehagens formålsparagraf**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Kilde: Lov om barnehager § 1 Formål

**TUSENFRYD BARNEHAGE MOT 2030 – strategi for kvalitet i barnehagen**

skalvere eit arbeidsreiskap for eigar av barnehagen og barnehagen si leiing, dei pedagogiske leiarane og heile barnehagen.

Leiinga har ansvar for, saman med resten av personalet, å gjere strategien, prinsippa og satsingsområda førande i utvikling av årsplanar og dagleg praksis.

Strategiplanen skal utformast slik at vi strekker oss mot visjonen vår. Den skal gjere det mogeleg for dei tilsette å finne løysingar som styrkar barnehagen sitt omdøme og å jobbe mot dei måla vi set oss for barna og dei tilsette.

Planen skal vidare danne grunnlag for kompetanseheving og utvikling i barnehagen og gi informasjon til foreldre og føresette.

Barnehageverksemda er strengt regulert gjennom nasjonale føringar og offentlege tilskot. Dette gir relativt lite fleksible rammevilkår. Vi har likevel store moglegheit til å arbeide med kvalitet, kompetanse og fokus på arbeidet med og saman med barna.

Dei seinare åra har finansieringsordningane for private barnehagar medført stor usikkerheit for kortsiktig drift og langsiktig overleving.

Vi ser på situasjonen hausten 2024 som relativt stabil for Tusenfryd barnehage SA, men som andre ideelle, private barnehagar, vil vi framleis oppleve stramme økonomiske vilkår og effekten dette har for kompetanseheving, kvalitet og ressursar til dagleg drift. Tusenfryd barnehage kjem framleis til å måtte disponere midlar på ein effektiv måte for å kunne levere på høge mål for verksemda og nasjonale krav og retningslinjer.

**VISJON**

***«DET ER STORT Å VERE LITEN I TUSENFRYD BARNEHAGE»***

**VERDIAR**

**OMSORG - PROFESJONALITET - ENGASJEMENT - GLEDE**

**OMSORG**- Vi ønsker at alle skal oppleve tryggleik og gode, omsorgsfulle relasjonar.

**PROFESJONALITET**- Tusenfryd skal vere ein lærande organisasjon som utviklar seg gjennom refleksjon rundt etiske og faglege problemstillingar, og som har eit fagleg oppdatert personale.

**ENGASJEMENT** – Kompetent og engasjert personale skal støtte barna si nysgjerrigheit, kreativitet og vitebegjær i leik og læring. Engasjement i alle ledd bidreg til at dette er mogeleg.

**GLEDE** – Oppleving av glede og humor er viktig for trivsel og utvikling. Ein skal kunne oppleve glede gjennom trygge, gode relasjonar og meistring i kvardagen.

**OVERORDNA MÅL**

* Alle barn skal oppleve omsorg, leik, læring og danning gjennom kompetent personale som støttar barnet si nysgjerrigheit, kreativitet og vitebegjær.
* Alle barn skal oppleve eit trygt, godt og inkluderande barnehagemiljø.
* Barnehagen skal utviklast som ein kollektivt orientert og lærande organisasjon.

******

Alle mål vi set oss skal ha barnet og barnet sitt beste i fokus!

For å fremme vårt formål på ein mest mogleg måte har Tusenfryd barnehage valt fire strategiske fokusområde for perioden fram mot 2030. Desse områda vert prioritert og skal implementerast i årsplan og periodeplanar.

**STRATEGISKE FOKUSOMRÅDE FOR PERIODEN FRAM MOT 2030**

1. Eit trygt og inkluderande leike- og læringsmiljø.
2. Livsmeistring og helse.
3. Personale med høg kompetanse, kollektiv læring og fagleg utvikling.
4. Innovativ utvikling av organisasjonen i tråd med samfunnsutviklinga og forsvarleg barnehagedrift etter gjeldande lover og reglar.
5. **Eit trygt og inkluderande leike- og læringsmiljø**

Barnehagen skal kontinuerleg jobbe for at at alle barn skal ha eit trygt og godt barnehagemiljø som fremjar helse, trivsel, leik og læring. Helsefremjande arbeid og autoritative vaksne bidreg til å innfri lovkrava i barnehagelova som omhandlar psykososialt barnehagemiljø. Barnehagelova har frå 01.01.21 fått eit eige kapittel VIII som omhandlar «Psykososialt barnehagemiljø». Barnehagen skal ikkje godta noko form for krenking og alle tilsette skal gripe inn når eit barn vert utsett for krenking. Personale må vere bevisst på at barnehagebarn øver seg på å omgå andre i leik og samspel, og det må vere rom for at dei kan prøve og feile. Arbeidet med å oppretthalde og vidareutvikle trygge og gode barnehagemiljø krev heilheitleg, langsiktig og systematisk innsats.

**For å oppnå eit trygt og inkluderande leike- og læringsmiljø, må vi arbeide systematisk med**

* Autoritativ vaksenrolle
* Relasjonsarbeid
* Sosial kompetanse
* Foreldresamarbeid og foreldrerettleiing
* Handtering av krenkande åtferd

1. **Livsmeistring og helse.**

Barnehagen skal ha ein helsefremjande og førebyggjande funksjon og bidra til å jamne ut sosiale forskjellar. Barnas fysiske og psykiske helse skal fremjast i barnehagen.

Barnehagen skal bidra til at barna trivst og opplever livsglede, meistring og ei kjensle av eigenverdi, og han skal førebyggje krenkingar og mobbing. Om eit barn opplever å bli krenkt eller mobba, må barnehagen handtere det, stoppe det og følgje det opp.

Barnehagen skal vere ein trygg og utfordrande stad der barna kan prøve ut ulike sider ved samspel, fellesskap og vennskap. Barna skal få støtte til å meistre motgang, handtere utfordringar og bli kjende med eigne og andre sine kjensler. Barna skal få ro, kvile og avslapping i løpet av barnehagedagen.

Barnehagen skal vere ein arena for dagleg fysisk aktivitet og skal stimulere rørslegleda og den motoriske utviklinga til barna. Måltid og matlaging i barnehagen skal gi barna eit grunnlag for å utvikle matglede og sunne helsevanar.

Gjennom den daglege og nære kontakten med barna er barnehagen i ein sentral posisjon til å kunne observere og ta imot informasjon om omsorgs- og livssituasjonen til barna. Personalet skal ha eit bevisst forhold til at barn kan vere utsette for omsorgssvikt, vald og seksuelle overgrep, og dei skal vite korleis dei kan førebyggje og oppdage dette. Personalet skal kjenne til opplysningsplikta til barnevernet, jf. barnehagelova § 46.

**For å oppnå livsmeistring og helse, må vi jobbe systematisk med:**

* Fysisk aktivitet og nærleik til naturen
* Dialogsamtalar/ Barnesamtalar
* Relasjonsarbeid
* Systematisk observasjon
* Sunt og godt mattilbod

1. **Personale med høg kompetanse, kollektiv læring og fagleg utvikling**



Barnehageeigaren har det overordna ansvaret for at barnehagen blir driven i samsvar med gjeldande lover og regelverk, jf. barnehagelova § 7 første ledd. Barnehageeigaren har dermed juridisk ansvar for kvaliteten på barnehagetilbodet.

For å kunne gi eit barnehagetilbod av god kvalitet trengst det eit kompetent pedagogisk personale. Det er derfor ein føresetnad at barnehageeigaren legg vekt på dei faglege og pedagogiske vurderingane til dei tilsette i styringa. Barnehageeigaren kan tilpasse rammeplanen til lokale forhold, jf. barnehagelova § 2 åttande ledd. Den lokale tilpassinga bør gå fram av vedtektene til barnehagen.

Dagleg leiar er gitt det daglege ansvaret i barnehagen – pedagogisk, personalmessig og administrativt. Leiar skal sørgje for at det pedagogiske arbeidet er i tråd med barnehagelova og rammeplanen, og at personalet utviklar ei felles forståing for oppdraget som er gitt i desse. Leiar skal sørgje for at personalet får ta i bruk kompetansen sin. Ein føresetnad for ei forsvarleg pedagogisk og administrativ leiing er eit godt samarbeid med barnehageeigaren, dei pedagogiske leiarane i barnehagen og barnehagepersonalet elles. Dagleg leiar leier og følgjer opp arbeidet med å planleggje, dokumentere, vurdere og utvikle innhaldet i og arbeidsmåtane til barnehagen og sørgjer for å involvere heile personalgruppa.

Leiar skal sikre at barnehagen har innarbeidd gode rutinar for å samarbeide med relevante institusjonar, slik som skulen, helsestasjonen, den pedagogisk-psykologiske tenesta og barnevernet.

Den pedagogiske leiaren er gitt ansvaret for å setje i verk og leie det pedagogiske arbeidet i tråd med godt fagleg skjønn. Den pedagogiske leiaren skal rettleie og sørgje for at barnehagelova og rammeplanen blir oppfylte gjennom det pedagogiske arbeidet. Den pedagogiske leiaren leier arbeidet med å planleggje, gjennomføre, dokumentere, vurdere og utvikle arbeidet i barnegruppa eller innanfor dei områda han/ho er sett til å leie. (RPL, kap 2.)

**For å oppnå personale med høg kompetanse, kollektiv læring og fagleg utvikling må arbeide systematisk med:**

* Aktivt søke etter ønska kompetanse ved tilsetting.
* Oppfordre personalet til etter- og vidareutdanning.
* Drive eigne utviklingsarbeid og kollektiv kompetanseutvikling.
* Delta på kompetansehevande tiltak.

1. **Innovativ utvikling av organisasjonen i tråd med samfunnsutviklinga og forsvarleg barnehagedrift etter gjeldande lover og reglar.**

Lærande organisasjonar omtales som en organisasjon som lærer av sine suksessar og feil og bruker denne lærdommen til å oppnå framtidig vekst. Ein lærande organisasjon har gode system for læring som sikrar at organisasjonen utviklar seg i takt med den samfunnsmessige- og teknologiske utvikling.

I arbeid med barn og unge kan det oppstå komplekse utfordringar som det er vanskeleg å møte åleine. Kompliserte pedagogiske spørsmål har sjeldan sikre svar. Tilsette som saman reflekterer over og vurderer planlegging og gjennomføring av pedagogiske opplegg, utviklar ei større forståing av god praksis. Denne type felles arbeid kallast både lærande fellesskap, profesjonsfellesskap, kollektiv kompetanseutvikling og å utvikle praksis saman. Profesjonsfellesskap kan vere alle tilsette, mindre grupper og grupper på tvers av einingar eller avdelingar.

Felles refleksjon gir mindre rom for private løysningar på kompliserte pedagogiske spørsmål. Den bidreg i staden til felles praksis og meir likeverdige tilbod til barn og unge. Gjennom å drøfte omgrep, sette ord på egne erfaringar og refleksjonar og å utvikle eit felles språk vert profesjonsfellesskap styrka. I fellesskap kan personale reflektere, vurdere og planlegge saman, og slik utvikle betre felles praksis. Det er eit kollektivt ansvar å gi barnet, best mogleg omsorg, utvikling, læringsmiljø og læringsvilkår.

Barnehagen skal være ein lærande organisasjon, og det pedagogiske arbeidet skal vere i samsvar med lover og forskrifter, inkludert [rammeplanen.](https://www.udir.no/laring-og-trivsel/rammeplan-for-barnehagen/pedagogisk-virksomhet/)

Lærande nettverk er ein metode som bidreg til at personale i barnehage etablerer arbeidsformer som bidreg til endring og vidareutvikling av praksis.

Godt arbeid med lærande fellesskap føresett at tilsette og leiinga sjølv tek initiativ og ansvar for å drive utviklingsarbeid. Det er i tillegg lokale og nasjonale føringar som set ramme for arbeidet.

Fem kjenneteikn på velfungerande profesjonelle fellesskap er

* støttande og aktiv leiing
* felles verdiar og felles mål
* kollektive læringsprosessar
* utvikling av praksis
* støttande omgjevnadar

Når barnehagar får til dette, er det gode moglegheiter for at personale vil oppleve eigarskap og medverknad. Ny kunnskap bidreg til betre pedagogisk arbeid, samtalar, refleksjon og kollegarettleiing.

Leiar er av stor betydning for den profesjonelle utviklinga til den enkelte tilsette og til det kollegiale fellesskapet blant tilsette i barnehagar.

Leiar si evne til å styrke og leie læringsfellesskap og til å utvikle organisasjonskulturen handlar om å skape ein kultur for aktiv deltaking, samarbeid, deling, nytenking og endringsvilje.

Forutsetninga for at utvikling kan skje, er ein kombinasjon av at leiarar tek ansvar for leiing for læring på alvor, at fleire får moglegheiter til å ta leiingsinitiativ, at praksis blir gjenstand for refleksjon og at man gjer kritiske vurderingar gjennom løpande dialog.

Leiar si tilrettelegging bør inkludere å velgje riktig tilnærming og eigna metode, velgje arena for læring og utvikling, og å utarbeide ein god struktur og plan.

Tilnærming og metodar er avhengig av kva ein skal jobbe med, kvar i prosessen ein er og kva slags gruppe man er. Det er ikkje slik at ein metode alltid passar til eitt område, eller at ein metode som fungerte godt på eit bestemt tidspunkt, alltid vil passe seinare. Leiar bør difor alltid vurdere og evaluere framgangsmåten. Det er viktig med gode møteplassar, gode rutine og forme for samarbeid, erfaringsdeling og kunnskapsutvikling. (Utdanningsdirektoratet)

**For å oppnå innovativ utvikling av organisasjonen i tråd med samfunnsutviklinga og forsvarleg barnehagedrift etter gjeldande lover og reglar, må vi systematisk arbeide med:**

* Aktiv leiargruppe som melder inn behov og utviklingstankar til eigarstyre i tråd med samfunnsendringar og endringar i fagmiljøet.
* Leiargruppa held seg oppdatert om gjeldande lover og reglar og følger gjeldande reglar for HMS- arbeid i barnehagar.
* Gjennom lærande fellesskap, og stadig pågåande utviklingsarbeid skal personale arbeide for kollektiv kompetanseutvikling og utvikling av praksis saman i profesjonsfellesskapet.
* Eigarstyre legg til rette for trivsel, utvikling og organisasjonsendring.
* Dagleg leiar og eigarstyre set seg forsvarlege mål for drifta av barnehagen.